Vaasa

Vaasa, en la sveda Vasa, estas urbo kaj komunumo en la provinco Ostrobotnio de Finnlando, ĉe la Botnia golfo. Ĝis la jaro 2009 ĝi ankaŭ estis parto de la gubernio Okcidenta Finnlando. Vaasa havas 57 266 loĝantojn, el kiuj nuntempe 71,5 % estas finnlingvaj kaj 25 % svedlingvaj. Vaasa estas fondita de sveda reĝo Karlo la 9-a en 1606. La urbo estas nomita laŭ Gustavo Vasa. Aŭtunaj tagoj de Esperanto-Asocio de Finnlando okazis en Vaasa en 2007. Loĝantaro Servoj Universitato de Vaasa Historia Volapuka klubo Estis Volapuka klubo en Vaasa en la 19-a jarcento, kiel montras jena anonco en la taga gazeto Wasa Tidning de la 20-a de majo 1886: Logolsöd lukim valiks volapüka flens! Menade bal, püki bal. Kanonla no isö fomöm bal Volapüka klubi? Wasa, Mayul in yel balmil jöltum jölsemäl. Heikel C. M. Studel (Rigardu ĉi tien ĉiuj amikoj de volapuko! Al unu homaro unu lingvon. Ĉu oni ne povas formi ĉi tie volapuk-klubon? Vaasa, majo en jaro mil okcent okdek ses, C. M. Heikel, Studanto) Partneraj urboj Harstad en Norvegio (1949–) Helsingør en Danio (1949–) Kiel en Germanio (1967–) Malmö en Svedio (1940–) Morogoro en Tanzanio (1988–) Olonec (ruse Олонец, karele Anus, finne Aunus) en la respubliko Karelio de Rusio Pärnu en Estonio (1956–) Šumperk en Ĉeĥio (1984–) Schwerin en Germanio (1965–) Umeå en Svedio (1949–) Zhenjiang en Ĉinio (2017–) Eksteraj ligiloj Oficiala retejo (finne, svede kaj angle)